open-index/open-wikipedia-markdown huggingface dataset:
Løgnaslaget

**Løgnaslaget** var en revygruppe fra Stavanger.

## Opprettelsen
Per Inge Torkelsen, Dag Schreiner, Steinar Lyse og Bjørn Aslaksen møttes på lærerskolen hvor de engasjerte seg i studentrevyen i 1976, og etter fullført skolegang stiftet de gruppen i 1980 med Torkelsen som frontfigur (Svein Tang Wa foreslo navnet «Stavanger blokk og blyant» før de landet på «Løgnaslaget»), og debuterte med sin første revyforestilling i oktober 1981 på Stavanger Museum.

## Navnet
Navnet «Løgnaslaget» er basert på rogalandsuttrykket «løgnas», som brukes om personer som anses som originaler, altså aparte eller særegne.

## Medlemmer
Flere kjente artister og komikere har vært med, blant de mest kjente er Sigvart Dagsland, Åshild Helgevold, Grethe Kausland, Sally Nilsson og Rune Andersen. De siste årene frem til Per Inge Torkelsen døde i 2021 bestod gruppa av Torkelsen, Dag Schreiner og Rune Andersen.

## Forestillinger
Gruppa kom med en ny revy omtrent hvert år siden 1981, for det meste i Stavanger, men også på turné landet rundt. Den siste forestillingen het «Løgnaslaget rydder opp» og hadde premiere i Stavangeren i Stavanger 10. april 2013. Den siste forestillingen ble vist 26. oktober 2013.

## «Nazifrisør»-saken

Revyen «Løgnasevangeliet», som hadde premiere i oktober 2016, inneholdt en sketsj som harselerte med frisør Merete Hodne – som ble bøtelagt for å ha avvist to kvinner med chador, hvorav den ene spurte hvor mye det kostet å stripe håret. Hodne saksøkte Løgnaslaget for å fjerne den såkalte «nazifrisør»-sketsjen og gi økonomisk oppreisning, men tapte både i tingretten og lagmannsretten. Høyesterett avviste Hodnes anke i 2019.

## Diskografi
*1982: *[[Klovnar uden sirkus]]*, CBS
*1983: *[[Baklengs i livet]]*, CBS
*1990: *[[Barndomshjemmet (Løgnaslaget-album)|Barndomshjemmet]]*, Plateselskapet
*2002: *[[Utsolgt! (Løgnaslaget-album)|Utsolgt!]]* (dobbel samle-CD), West Audio Music
*2003: *Aargang Svin* (DVD)

## Referanser


## Eksterne lenker
* Løgnaslaget på YouTube
LT-34

**LT-34** var en tsjekkisk lett stridsvogn. 50 stridsvogner av denne typen ble bestilt av den tsjekkoslovakiske hæren. I 1938 ble de ustyrt med ny motor på 125 hk og ny girkasse. Etter at Tsjekkoslovakia ble okkupert av Tyskland ble gjenværende LT-34 overført til Romania.
John Iliffe

**John Iliffe** (født 1. mai 1939) er en britisk historiker. Han er professor i moderne afrikansk historie ved University of Cambridge og forsker ved St. John's College. Han har skrevet spesielt om kolonitiden og den post-koloniale perioden i Øst-Afrika og generelt om det øvrige Afrika.

For boken *The African Poor: A History* fikk han Herskovitsprisen fra The African Studies Assosiation of the United States.

## Utvalgte verker

* *A Modern History of Tanganyika* (1979), Cambridge University Press
* *The African Poor: A History* (1987), Cambridge University Press
* *Africans: The History of a Continent* (1995),  Cambridge University Press
* *East African Doctors: A History of the Modern Profession* (1998), Cambridge University Press
* *Honour in African History* (2004), Cambridge University Press
* *The African AIDS Epidemic: A History* (2006), James Currey
* *[[Obasanjo]], [[Nigeria]] and the World* (2011), James Currey, Woodbridge, Surrey ISBN 978-1-84701-027-8

## Referanser
Rørte masser

**Rørte masser** er fellesnavnet på bakedeiger der fett, margarin eller smør og sukker først blir røres sammen til en kremaktig, hvit masse før egg tilsettes.

I tillegg til de nevnte ingrediensene tilsettes rørte masser til bakverk bakepulver og hvetemel. Kjennetegnet med rørte masser er at sukker og smør røres hvitt før romtempererte egg røres inn ett og ett. Etter eggene er rørt inn, siktes hvetemel og bakepulver inn og vendes til massen er kulmpfri. Her er det viktig å røre så lite som mulig slik at man ikke utvikler gluten. Det vil gjøre produktet seigt.

Det som er nevnt ovenfor er kun det aller viktigste, det er også mulig å ha oppi det man vil. Eksempel på rørt masse er for eksempel; Chocolate chip cookies, Cupcake, Marmorkake og Sitronkake.

## Se også
* Piskede masser
* Forvellede masser
Piskede masser

**Piskede masser** en fellesbetegnelse innen bakerfaget på deig til kaker der sukker og egg blir pisket til eggedosis først. Piskede masser inneholder også mel og noen ganger også vann og bakepulver. Slike masser brukes blant annet til sukkerbrød og til rullekaker.    

Vanligvis brukes hvetemel i piskede masser. Men det er ikke uvanlig å bruke en blanding av potetmel og hvetemel, siden potetmel inneholder mer stivelse enn vanlig hvetemel. Potetmelet gjør derfor at massen ikke så lett kollapser, og gir sprøere og tørrere kaker.

Piskede masser hever fordi det i eggedosisen blir dannet mange tusen små luftbobler. Når kaken blir stekt i ovnen vil luften i boblene bli varmet opp og ekspandere, slik at kaken hever. Etter hvert stivner boblene, men for mye ekspansjon kan gjøre at boblene sprekker. Da vil kaken falle sammen igjen.

## Se også
*Rørte masser
*Forvellede masser
Cristina, datter av Edvard den landflyktige

**Cristina**, datter av Edvard den landflyktige og Agatha, var søster av Edgar Ætheling og Margaret av Skottland, og hun ble født en gang på 1040-tallet, muligens i Ungarn, og død en gang før 1100 da hennes niese Edith av Skottland ble gift med den engelske kongen Henrik I av England.

Cristina kom til kongedømmet England sammen med sin familie i 1057 fra Ungarn. Sammen med sine foreldre og søsken måtte hun dra i landflyktighet i kongedømmet Skottland og ble tatt i mot ved hoffet til kong Máel Coluim III (Malcolm III av Skottland), hennes framtidige svoger.

## Abbedisse
En gang før 1086 dro hun tilbake til England og ble medlem av nonneklosteret Romsey Abbey hvor hun ble abbedisse og senere lærer for sine nieser Edith og Mary, døtre av hennes søster Margaret. I henhold til et vitneutsagn fra Edith, gitt i et bisperåd satt sammen av Anselm, erkebiskop av Canterbury, for å avgjøre om Edith lovmessig kunne bli gift med Henrik I ble det sagt at Cristina forsøkte å tvinge Edith til å ta nonneløftet, men at hun nektet.

At Cristina selv ikke vitnet ved bisperådet kan tyde på at hun allerede var død før 1100, og et brev som erkebiskop Anselm skrev til biskopen i Salisbury i 1093 hvor han beordrer at datteren til Skottlands konge skal vende tilbake til klosteret hun hadde forlatt, *kan* også tyde på at Cristina var død flere år før 1100, men dette vet vi ikke sikkert. Ytterligere antydninger på hennes død er overføringen før 1093 av hennes nieser til Wilton Abbey for ytterligere utdannelse, og utnevnelsen av Eadgyth som den neste abbedisse ved Romsey Abbey.

Som nedtegnet i *[[Domesday Book]]* eide Cristina eide land i Ulverley, Warwickshire og Gloucestershire.

## Referanser


## Litteratur
* Dunlop, Eileen (2005): *Queen Margaret of Scotland.* National Museums of Scotland, Edinburgh, ISBN 1-901663-92-2
* Henson, Donald (2001): *The English Elite in 1066.* Anglo-Saxon Books, Hockwold-cum-Wilton, ISBN 1-898281-26-2
* Tout, Thomas Frederick (1887): [«Christina»](https://en.wikisource.org/wiki/Christina_(DNB00)) i: Stephen, Leslie: *Dictionary of National Biography*. **10**. London: Smith, Elder & Co.

## Eksterne lenker
* «Christina 1» , *Prosopography of Anglo-Saxon England*
Montana (andre betydninger)

**Montana** (*oppland*, *fjelland* (fra romanske språk)),  forbindes oftest med Montana, en av statene i USA

## Steder
*Montana (Bergen), bydel i Bergen.
*Montana (Bulgaria), en by i Bulgaria.
*Montana oblast, en administrativ region nord i Bulgaria.
*Montana, Wisconsin, en by i USA
*Montana City, Montana, USA
*Montana (Sveits), en kommune i kantonen Wallis
*Roşia Montană, en gruveby i Alba fylke i Romania

## Biler
*Pontiac Montana, en minivan produsert av Pontiac-divisjonen til General Motors.
*Chevrolet Montana, en pickup-truck solgt av Chevrolet i Latin-Amerika.

## Skip
*USS Montana, et amerikansk skip oppkalt av staten Montana, et av to planlagte
*Montana-klassen krigsskip, en planlagt klasse amerikansk krigsfartøy, hvis første skulle navngis USS Montana (BB-67)
*Montana (dampskip), et dampfartøy på Missourielven bygget i 1879 og som sank i 1884
*Montana (skip), en hjuldamper benyttet i blokade under den amerikanske borgerkrigen og som forliste utenfor Bermuda i 1863

## Personer
*Montana (rapper), også kjent som Montana Da Mac, er en amerikansk rapper fra Decatur, Georgia.
*Joe Montana, berømt quarterback fra *the San Francisco 49ers*.
*Claude Montana, en fransk motedesigner.
*Wilf Carter (1904–1996), en kanadisk countrysanger og jodler, også kjent som *Montana Slim*
*Patsy Montana (1908–1996), en amerikansk countrysanger- og sangforfatter
*Bob Montana (1920–1975),  en tegneserietegner som tegnet figurene som førte til Archie Comics
*Montana Barbaro (f. 2004), en person i en mye omtalt barnebortførelsessak fra Australia
*Montana, en skurk i Marvel Comics

## Øvrig
*Montana er navnet på et australsk *power-popband*
*Montana (film), en kriminalfilm
**[[Montana 1948]]*, en skjønnlitterær bok skrevet av Larry Watson
*Montana RailLink, en privateid klasse-II-jernbane i USA som mellom Billings, Montana og Spokane, Washington
*Montana (sang), statssangen til Montana, USA
* Montana (Frank Zappa-sang), en sang sunget av Frank Zappa på hans 1973-album *Over-Nite Sensation*
*The Montana Freemen, en kristenpatriotisk gruppe ved byen Jordan i Montana i USA, kjent for deres 81-dagerslange konflikt med amerikanske føderale marshaller i 1996
*Montana Management, et trustfond eid av Saddam Hussein.
*Montana Jones, en animasjonsfjernsynsserie
*Montana er også en gruppe kabal-kortspill som omfatter Montana, Spaces og Gaps.
*Montana-viner – vinmerke fra New Zealand med vinmarker i Gisborne, Hawkes Bay, Marlborough og Waipara.
*Montana Cans eller *German Montana* er et spraymalingsmerke.
*Montana Colors eller *MTN* er et spansk spraymalingsmerke.

## Se også
*Crans-Montana er et populært skiferiested i den sveitsiske kantonen Wallis
Jordandalen

**Jordandalen** (arabisk:  *Al-Ghor* eller *Al-Ghawr*) er en forlenget fordypning av Riftdalen, lokalisert i dagens Israel, Jordan, på Vestbredden og på Golanhøyden. Den geografiske regionen inkluderer Jordanelva, Huladalen, Genesaretsjøen og Dødehavet, det laveste landområdet på Jorden.

Det bor i dag over 85&nbsp;000 mennesker i området, hvorav de fleste lever av landbruk.

## Referanser
«Anlegget»

**«Anlegget»** er et gammelt veiparti i Øksnes kommune i Nordland. Veien krysser den grunne Strengelvågfjorden mellom Strengelvåg og Klo, og var opprinnelig en del av fylkesvei 935. Veien ble bygd i perioden 1928&ndash;1934, og består av ei murt steinfylling og ei kort bru på 24 meter. Etter at veien ble delvis omlagt i 1970, er en parsell fremdeles i bruk som en del av dagens fylkesvei, mens en ca. 700 meter lang parsell ble stående ubrukt. Den gamle veiparsellen ble restaurert i 1996&ndash;1997, og brua ble gjenoppbygd etter gamle tegninger.

Den gamle veiparselen er foreslått vernet i Nasjonal verneplan for veger, bruer og vegrelaterte kulturminner.

## Kilder
*Nasjonal verneplan for veger, bruer og vegrelaterte kulturminner (se avsnitt om «Anlegget»)
*Øksnesavisa: «Anlegget» - veien over Strauman
H.A.A.R.P

***H.A.A.R.P*** er det tredje konsertalbumet fra Muse, utgitt i 2008. Albumet ble spilt inn på Wembley Stadium i London 16. juni og 17. juni 2007

## Sporliste
### CD
#«Intro/Dance of the Knights»
#«Knights of Cydonia»
#«Hysteria»
#«Supermassive Black Hole»
#«Map of the Problematique»
#«Butterflies and Hurricanes»
#«Invincible»
#«Starlight»
#«Time Is Running Out»
#«New Born»
#«Unintended»
#«Micro Cuts»
#«Stockholm Syndrome»
#«Take a Bow»

### DVD
#«Intro/Dance of the Knights»
#«Knights of Cydonia»
#«Hysteria»
#«Supermassive Black Hole»
#«Map of the Problematique»
#«Butterflies and Hurricanes»
#«Hoodoo»
#«Apocalypse Please»
#«Feeling Good»
#«Invincible»
#«Sartlight»
#«Improv.»
#«Time Is Running Out»
#«New Born»
#«Soldier's Poem»
#«Unintended»
#«Blackout»
#«Plug in Baby»
#«Stockholm Syndrome»
#«Take a Bow»

## Eksterne lenker
* 
*
James I Land

**James I Land** er et landområde på nordvestlige Spitsbergen, Svalbard. Det avgrenses av Nordfjorden med Ekmanfjorden i sør, Oscar II Land og Kongsfjorden i vest, av Haakon VII Land, Woodfjorden og Andree Land i nord, og av Dickson Land i øst definert ved linjen Dicksonfjorden-Vestfjorden via Lagfjellet.

## Natur og landformer

Kystområdet langs Isfjorden og dens sidefjorder ligger i Nordre Isfjorden nasjonalpark. Kystområdet på begge sider av den innerste halvdelen av Wijdefjorden helt i øst, utgjør Indre Wijdefjorden nasjonalpark. James I Land ligger langt fra det åpne havet, og det er ingen fuglefjell i hele området. 

Landskapet i James I Land er isdekket med mye isbreer i vest, og brattere, inntil 1290 meter høye fjell i øst som stort sett ikke har isdekke. Dicksonfjorden i sørøst er en forgrening av Nordfjorden og avgrenser området mot Dickson Land. I vest ligger en av Spitsbergens største isbreer, Holtedahlfonna (1375 km²). Denne dominerer den vestlige delen av området, sammen med sidebreer som den store Kronebreen i vest (690 km²), Vonbreen og Abrahamsbreen i nord, Lisbetbreen og Orsabreen i øst, og Holmströmbreen i sør.

Området ligger i sin helhet utenfor og sørøst for Nordvest-Spitsbergen nasjonalpark. Det er et fuglefjell i vest ved Kongsfjorden, inne i Ossian Sars naturreservat som er James I Lands vestligste punkt. Derpå følger Kongsfjorden fuglereservat på Lovénøyane utenfor dette. Det er bare rein i fjordbotnene i nord og øst, ikke i de svært isdekte områdene i vest og sør. Økologisk viktig er det det botanisk viktige Ossian Sars naturreservat som opprinnelig var et plantevernområde.

Området er kupert med topper jevnt over opp til 1300 meter. Høyeste topp er Rørosfjellet med 1290 moh, Diademet (1280 m), Tre Kroner (1225 m) og Dronningfjella (1223 m) i vest, og Lagfjellet på 1120 m helt i øst på grensen til Dickson Land.

Området ligger i den sentral-nordlige devonske grabenen med flerfargede sandstein og skifer i nord, avgrenset i vest av Breibogen-forkastningssonen. Dette landskapet ble skapt da midtsonen mellom forkastningene sank ned i silur og ble fylt med røde sandsedimenter. Etterhvert hellet den oppbygde gravenen nedover mot Isfjorden i sør, og her ble det lagt opp sedimenter i karbon og perm.

## Bosetninger og historie
Det er ingen bosetninger i området.

## Navn
Landområdet er oppkalt etter James I, konge over England og Skottland 1603–25.

## Referanser
Sjømat

**Sjømat** er mat som kommer fra dyr og planter som lever i havet eller i innsjøer. Alle typer sjømat er en nyttig kilde til vitaminer og mineraler som er nyttige for kroppen. 

## Norsk sjømat
Norge har tradisjoner med sjømat som strekker seg mange tusen år tilbake, og er verdens nest største eksportør av sjømat. I 2017 ble det eksportert 2,6 millioner tonn sjømat til en verdi av 94,5 milliarder kroner. Med sin 101 000 km lange kystlinje (øyer medregnet) er Norge svært godt egnet for både fiske og havbruk. Norge er verdens største produsent av atlantisk laks. I tillegg til fisk og skalldyr blir også enkelte tang- og taresorter benyttet som råstoff.

## Næringsinnhold
Næringsinnholdet i sjømat varierer sterkt fra art til art. Torsk for eksempel, som er en mager fisk som er en god proteinkilde, inneholder store mengder av vitaminen B12 og selen. Mens for eksempel laks, som er en fet fisk, inneholder omega-3-fettsyrer og er rik på de fettløselige vitaminene A og D. Omega-3 er viktig for ulike celler i kroppen, de har en gunstig effekt i forhold til hjerte- og karsykdommer, og oppbygging av immunforsvaret. Skalldyr som blåskjell og østers inneholder jern, selen og vitamin B12. 

## Se også
* Fisk
* Skalldyr
* Tang
* Fiske, havbruk

## Referanser


## Eksterne lenker
* 
* Søkbar digitalkopi av Kristian Fredrik Wiborgs ''Mat fra sjøen'' (1980)
* Søkbar digitalkopi av Sissel Horndals ''Ro, ro til fiskeskjær : kokekunst med fisk og sjømat'' (1998)
* Søkbar digitalkopi av Aase Strømstads ''Fisk til hverdag og fest'' (1998)
* Søkbar digitalkopi av Yngve Ekerns ''Himmelsk fra havet : skalldyr, skjell, fisk'' (1998)
* Søkbar digitalkopi av Otto Giskeødegårds ''Produksjonslære for fiskeindustrien'' (1998)
* Se kart for advarsler mot sjømat på Miljøstatus.no
Jacques Werup

**Jacques Werup** (1945–2016) var en svensk musiker, forfatter, poet og manusforfatter. 

Werups poesi assosieres ofte med jazz og han spilte med Frans Sjöström i Werup-Sjöströmgruppen. Han var barndomskamerat med Mikael Wiehe og Göran Skytte og debuterte som forfatter i 1971. Senere hadde han flere  samarbeidsprosjekter med komponisten Michael Saxell – blant annet poesi- og konsertturnéen «Gör mig lite levande» med Lill Lindfors og «En känsla av ljus» med Mats Ronander. Werup var bosatt i Ystad.
 
Werup delte i 1997 Ferlinprisen med Ola Magnell, og fikk i 2003 Svenska Akademiens «Stipendiet till Harry Martinsons minne». Han fikk Litteraturfrämjandets stora romanpris i 1980 og De Nios stora pris i 2006.
 
## Filmmanus og TV-manus
* 2001 – *Så vit som en snö*
* 1972 – *N.P. Möller, fastighetsskötare*

## Bibliografi
* *Returbiljett Polen* (1971)
* *Ett å... Två å... Tre å... Fyr!* (1971)
* *Streber* (1972)
* *Tiden i Malmö, på jorden* (1974)
* *Swiss Made* (1975)
* *Fläckar av liv* (1977)
* *Casanovas senare resor* (1979)
* *48 dikter från Österlen* (1980)
* *Hemstaden* (1981)
* *Den skräddarsydda sorgen* (1982)
* *L'heure bleue* (1983)
* *Shimonoffs längtan* (1983)
* *Mellan rotfrukt och måne* (1983)
* *Boulevarder och fågelsträck* (tolkningar)* (1984)
* *Vem är Nora Prentiss?* (1984)
* *Från dörren till hemligheten* (1985)
* *Handbagage* (1986)
* *Den sjungande kroppen* (1986)
* *Stjärnan i periferin* (1987)
* *Pornografens död* (1988)
* *Den elektroniska synden* (1989)
* *I ögonhöjd* (1990)
* *Septemberljus* (1990)
* *Dikter* (1991)
* *42 minuter från Paris* (1992)
* *Det omvända skriket (tolkningar)* (1992)
* *Aptiten och ledan* (1994)
* *Den ofullbordade himlen* (1996)
* *Det stora preludiet* (1997)
* *Människan är vem som helst* (1998)
* *Hemmavid* (1999)
* *Oldboy* (2000)
* *Lev länge, dö ung* (2001)
* *Provliv 1-10* (2002)

;Øvrigt:
* *Gör mig lite levande*
* *Ljudet av rullande stenar*
* *Året då natten var kort''

## Priser og utmerkelser

## Se også
* Gunnar Harding

## Referanser


## Eksterne lenker
* 
* 
*  Albert Bonniers Förlag - Jacques Werup
Dickson Land

**Dickson Land** er et landområde på Spitsbergen, Svalbard. Det ligger omkring midt på øyen og avgrenses av Isfjorden med forgreiningene Billefjorden og Dicksonfjorden i sør, og Wijdefjordens innerste botn Austfjorden i nord. Mot vest støter området mot James I Land, og mot øst overfor Olav V Land og Bünsow Land. Grensen i vest mot James I Land går langs linjen Vestfjorden-Dicksonfjorden via Lagfjellet. Grensen i øst går langs linjen Austfjorden-Billefjorden med en geologisk forkastningssone.

## Natur og landformer
Kystområdet langs Isfjorden og dens sidefjorder ligger i Nordre Isfjorden nasjonalpark. Kystområdet på begge sider av den innerste halvdelen av Wijdefjorden helt i øst, utgjør Indre Wijdefjorden nasjonalpark. Dickson Land ligger langt fra det åpne havet, og det er bare fire små fuglefjell langs Dicksonfjorden – Tåkefjellet, Gangerolvfjella, Kongressfjellet ved Kapp Wijk og i Skansebukta. Det er en egen stamme av reinsdyr i Dicksondalen i vest, og ellers kan man påtreffe sel i fjordene.

Dickson Land er et bratt fjelland helt ut til kysten i nord, noe mindre bratt mot Isfjorden i sør.Høyeste topp er Gyldénfjellet med 1128 moh. Grensefjellet Lagfjellet i nordvest når 1120 m, mens Gråkammen i nord ved Wijdefjorden er 995 m og Kastellet er 970 m. Nede ved Petuniabukta når Reuterskiöldfjellet opp i 1029 moh. og Pyramiden 939 m. Landområdet er nesten helt isfritt og har bare små isbreer i sørøst – Cambridgebreen, Hoelbreen, Jotunfonna og Frostisen er de største.

Området ligger i den sentral-nordlige devonske grabenen med sandstein og skifer i nord. Dette landskapet ble skapt da midtsonen mellom forkastningene sank ned i silur og ble fylt med røde sandsedimenter. Etterhvert hellet den oppbygde grabenen nedover mot Dicksonfjorden og Billefjorden i sør, og her ble det lagt opp sedimenter i karbon og perm. Det er kull-forekomster fra karbon ved Pyramiden. I Petuniabukta helt i øst (Bünsow Land) har det vært boret etter olje og naturgass, men det finnes trolig ikke drivverdige forekomster. Det geologiske området er avgrenset i øst av Billefjorden-forkastningssonen. Denne forkastningen er grensemerke mot Bünsow Land, i forkastningen ligger noen isbreer og i øst starter grunnfjellet.

Sommeren 1939 utforsket en britisk-norsk-svensk ekspedisjon Dicksonfjordens, Billefjordens, of Woodfjordens devonske geologi og fossile fauna, anført av den svenske forskeren Erik A Stensiö, og med Anatol Heintz som leder for det norske forskningslaget.

## Bosetninger og historie
Det er et stort, tidligere tettsted i Pyramiden, som var svensk og senere russisk kullgruvesamfunn fram til avviklingen i 1998. Det har vært prøvedrift etter gips i Skansebukta, og det er mange gjenstående fangsthytter ved Kapp Wijk og Kapp Thordsen, samt på de øvrige kystene langs fjordene i sør.

## Navn
Landområdet er oppkalt etter Baron Oscar Dickson (1823-97), en svensk forretningsmann og støttespiller for forskning, som støttet et betydelig antall svenske ekspedisjoner til Arktis mellom 1868 og 1897.

## Referanser


## Eksterne lenker
* Områdebeskrivelse av Pyramiden  og Skansbukta i Cruisehåndbok for Svalbard  – Norsk polarinstitutt.
Gyeongsang

**Gyeongsang** var en av de åtte regionene i Korea i Kongedømmet Joseon, beliggende sørøst i landet. Provinshovedstaden var Daegu. I dag utgjør området de to sørkoreanske regionene Nord-Gyeongsang og Sør-Gyeongsang.
Eustace III av Boulogne

**Eustace III** (død etter 1125) var en greve av Boulogne som etterfulgte sin far Eustace II av Boulogne. Hans mor var Ida av Lorraine.

Eustace var til stede ved slaget ved Hastings i 1066 som en alliert av Vilhelm Erobreren, og han er oppgitt som en av de mulige som egenhendig drepte Harald Godwinson. Det er antatt at Eustace var den som ga Vilhelm sin egen hest da hertugens egen ble drept under ham av Gyrth Godwinson, bror av Harald.

Eustace etterfulgte som greve av Boulogne i 1087.

I 1096 dro han med det første korstog sammen med sine brødre Gottfrid av Bouillon (hertug av Nedre Lothringen) og Balduin av Boulogne. Eustace kom dog snart tilbake til Europa for å ta seg av sine landområder. Han giftet seg med Mary av Skottland, datter av kong Malcolm III av Skottland og Margaret av Skottland, søster av Edith av Skottland, hustru av kong Henrik I av England. Mary må således ha vært betegnet som et godt gifte. De fikk kun en datter, Matilda av Boulogne, men som ble gift med Stefan av Blois, greve av Mortain, og som siden ble konge av England.

Da hans yngste bror Balduin, da konge av Jerusalem, døde i 1118 ble den eldre Eustace tilbudt tronen. Eustace var i begynnelsen ikke interessert, men ble overtalt til å akseptere tilbudet. Da han var kommet halvveis, til Puglia i det sørlige Italia, fikk han vite at en fjern slektning, Balduin av Bourcq, hadde latt seg bli kronet i hans sted. Eustace reiste tilbake til Boulogne. I 1125 giftet hans datter seg med Stefan. Eustace abdiserte, og trakk seg tilbake til et kloster det samme året. Grevskapet ble slått sammen med Mortain, og tilsvarende med en engelsk tittel som Matilda arvet, og endte således inn under den engelske trone. Når Eustace døde er ikke kjent, men antagelig ikke lenge etter 1125.

## Litteratur
* Payne, Robert: *Dream and the Tomb*, 1984
* Howarth, David Armine: *1066: The Year of the Conquest*, 1977
* Foundation of Medieval Genealogy
Mary av Skottland

**Mary av Skottland**, datter av kong Malcolm III av Skottland og Margaret av Skottland, søster av Edith av Skottland, hustru av kong Henrik I av England.

Sammen med sin søster Edith ble Mary sendt fra Skottland og til nonneklosteret i Romsey i England hvor deres tante Cristina var abbedisse. Hensikten var antagelig for å gå på skole, ikke for å ta nonneløftet.

Mary, stundom referert til som Maria, må ha blitt betegnet som et godt gifte, og etter at Eustace III av Boulogne kom tilbake fra det første korstog (som han dro ut på i 1096) ble Mary gift med ham. De fikk kun en datter, Matilda av Boulogne, men som ble gift med Stefan av Blois, greve av Mortain, og som siden ble konge av England etter Henrik I.

Svært få detaljer kjennes om Mary, som når hun ble født og når hun døde, men antagelig en stund før 1125 da hennes ektemann trakk seg tilbake til et kloster.

## Eksterne lenker
* Foundation of Medieval Genealogy
Andrée Land

**Andrée Land** er et landområde på nordlige Spitsbergen, Svalbard. Det avgrenses av Woodfjorden i vest og Wijdefjorden i øst, og utgjør en nord-sør-gående, 70 km lang halvøy mellom disse fjordene. Mot sør støter området mot James I Land. I vest utgjør Woodfjorden og Woodfjorddalen grense mot Haakon VII Land.

## Natur og landformer
Kystområdet på begge sider av den innerste halvdelen av Wijdefjorden utgjør Indre Wijdefjorden nasjonalpark. Halvøya 
har egen reinstamme langs fjordene. Det er mye isbjørn i Liefdefjorden i nordøst, og havet i nord har hvithval. På øya Moffen nord for området er den en egen hvalross-koloni, og Wijdefjorden har noe sel. Andrée Land har ingen større fuglefjell, i Jakobsenbukta i nordvest er det færre enn 10&nbsp;000 hekkende individer.

Hele landområdet ligger mellom Woodfjorden og Wijdefjorden, og utgjør ei langsmal, nord-sørstilt halvøy. Området inngår i en devonsk graben som sank ned i silur og ble fylt av sedimenter i devontiden, og siden hevet fra nord. I ettertid har derimot jordskorpen hellet mer og de høyeste fjellene er nå i sør – med Vaktaren (1285 m) som den høyeste. På østsiden mot Wijdefjorden når Seidfjellet 1165 m og Kronprins Haralds fjell 960 m. Berggrunnen har mye rød (sørvest) eller mørk grå (nord) sandstein og skifer. I Woodfjorden slår sandsteinen fra devon over i purpurrødt og grålilla. Området er delvis isdekt, men ingen av isbreene er større enn  40 km². Regnet fra nord bemerkes Balbergbreen, Vogtbreen, Ottobreen, Georgbreen, Skaugumbreen, Hòvbreen, Forkbreen, Anne-Mariebreen, Eddabreen og Uggbreen.

## Bosettinger og historie
Det er ingen bosettinger i Andrée Land, og det har heller ikke vært særlig mange. Fangsthytter har vært etablert på Gråhuken helt nord, og ved innløpet til Vestfjorden langt inne i Wijdefjorden der den deler seg.

## Navn
Landområdet er oppkalt etter den svenske ingeniøren og polarforskeren Salomon August Andrée (1854-97). Han deltok på den svenske Polarårekspedisjonen til Spitsbergen i 1882–83, og på polare ballongekspedisjoner i 1896 og 1897.

## Referanser


## Eksterne lenker
* 
* Områdebeskrivelse av fjordene i Cruisehåndbok for Svalbard – Norsk polarinstitutt.
Kitty Hawk-klassen

**Kitty Hawk-klassen** var en amerikansk hangarskip-klasse basert på Forrestal-klassen og bestod av fire skip. Alle er nå tatt ut av tjeneste.

## Om klassen
Kitty Hawk-klassen var den siste klassen av hangarskip i US Navy som ikke var drevet med atomkraft.

Det fjerde skipet som ble bygget, USS «John F. Kennedy», hadde en del endringer i forhold til de andre. Det var blant annet planlagt med en atomreaktor, men dette ble forandret etter at byggingen var startet. På grunn av disse forskjellene ble skipet ofte regnet som en egen klasse, John F. Kennedy-klassen.

Kitty Hawk-klassen ble erstattet av USS «Enterprise», det eneste skipet i dets klasse.

## Fartøy i Kitty Hawk-klassen
* «Kitty Hawk» (1961–2009)
* «Constellation» (1961–2003)
* «America» (1965–1996)
* «John F. Kennedy» (1968–2007)

## Bilder

USS John F Kennedy (CV 67) island outboard 2004.jpg|«John F. Kennedy»s skorstein heller utover for å sende eksosen bort fra flydekket.
USS America (CV-66) island 1976.jpg|«America»s «øy» på midten av 1970-tallet, fremdeles utstyrt med en AN/SPG-55-radar for luftvernsystemet Terrier.
USS Constellation (CV-64) starboard amidships.jpg|«Constellation»s «øy» tidlig på 1980-tallet. Merk forskjellen mellom storsteinene på «America» og «John F. Kennedy», samt plasseringen av Terrier-radaren.
USS Kitty Hawk (CV-63) bow 2007.jpg|«Kitty Hawk»s baug i 2007. Merk plasseringen av ankrene og Rolling Airframe Missile på hver side istedenfor CIWS og NSSM.
USS America (CV-66) low view of stbd bow.jpg|«America»s bauganker som de foregående utgavene ikke hadde.
USS Constellation (CV-64) aerial Battle E.jpg|Fugleperspektiv av «Constellation»som viser flydekkets utforming og oppsett.
USS John F Kennedy (CV-67) port stern view 2004.jpg|«John F. Kennedy»s akterspeil, sett fra barbor og viser flyheisen og luftvernutstyret.
USS Independence (CV-62) and USS Kitty Hawk (CV-63) at Pearl Harbor crop.jpg| (av Forrestal-klassen) til venstre for «Kitty Hawk».
USS John F Kennedy (CV-67) and USS Saratoga (CV-60) underway crop.jpg| (av Forrestal-klassen, nummer to fra toppen) og . Merk forskjellen mellom flyheisene.


## Litteratur
* 

## Referanser


## Eksterne lenker
* CV 63 Kitty Hawk – Informasjonsside hos Federation of American Scientists
Lykken

**Lykken** kan vise til:

*Lykke, dyp glede
**[[Lykken (1934)]]*, fransk film fra 1934
**[[Lykken (1965)]]*, fransk film fra 1965
*MK «Lykken», vernet fiskebåt fra Øksnes i Nordland
*Knut Lykken, bonde, reinjeger og fjellfører fra Øystre Slidre i Valdres
*Lykken, gård i Østre Slidre i Valdres, nær Beitostølen
Cotopaxi

**Cotopaxi** er en aktiv stratovulkan i Ecuador, og er med sine 5897 meter over havet landets nest høyeste fjell. 

Cotopaxi ligger omkring 75 km sør for Quito og kan ses fra byen. Den tilhører en del av en kjede av vulkaner rundt Stillehavet kalt Ildringen i Stillehavet. Cotopaxi er en av de høyeste aktive vulkaner i verden. Påstander om at Cotopaxi er den høyeste aktive vulkan i verden er feil. Vulkanen Llullaillaco er betydelig høyere og er definitivt i en mer aktiv fase; den hadde utbrudd så sent som 1877. Cotopaxi har en av verdens få isbreer som ligger ved ekvator, som starter ved rundt 5000 meter over havet.

Vulkanen hadde noen ganske kraftige utbrudd på 1700- og 1800-tallet. Det siste virkelige utbruddet var i 1904. Mindre vulkansk aktivitet fant sted på 1940- og 1970-tallet. Det har vært mer enn 50 utbrudd på Cotopaxi siden 1738. Mange daler rundt vulkanen er dannet ved kraftige gjørmestrømmer og pyroklastiske strømmer. Dette utgjør en høy risiko for den lokale befolkningen, for deres bosetninger ligger i desse dalene. Under krigen mellom inkaene og spanjolene i 1534, fikk vulkanen utbrudd og satte en slutt på bekjempelsene da soldatene fra begge sider flyktet fra slagmarken. Cotopaxis voldsomste utbrudd i historisk tid skjedde i årene 1744, 1768 og 1877.

Toppen ble besteget første gang av Wilhelm Reiss og A. M. Escobar i 1872.

## Referanser


## Eksterne lenker
*
MK «Lykken»

**MK «Lykken»** er en 37 fots krysser (fiskebåt) som ble bygd i 1939. Båten er i dag (2008) under restaurering av Øksnes Kystlag. Etter gjenoppbygging etter andre verdenskrig har båten i dag en 22 hk Volda semidiesel-motor.

«Lykken» ble bygd i Namdalen og var opprinnelig eid av Normann Nilsen i Øksnes i Nordland. Båten var en av de såkalte Nygaardsvoldbåtene, som var fiskebåter som ble finansiert gjennom ei støtteordning som regjeringen Nygaardsvold satte i verk for å bygge opp fiskeflåten på slutten av 1930-tallet. «Lykken» ble drevet fra Skipnes i Øksnes, og drev fiske utenfor Vesterålen, i Lofoten og Finnmark før og i begynnelsen av andre verdenskrig.

Under andre verdenskrig ble båten brukt i illegalt arbeid, og fraktet flyktninger fra land ut til større båter som tok dem med over til Storbritannia. 18. desember 1944 ble båtens eier Normann Nilsen tatt ombord i et alliert marinefartøy for å bli bragt i sikkerhet i Storbritannia, og «Lykken» ble forsøkt senket utenfor Hovden i Bø. Etter tre forsøk var «Lykken» tilsynelatende sunket. Båten sank imidlertid ikke, men holdt seg delvis flytende på grunn av luftlommer i båten, og rak senere på land på Senja. Båten ble bygd opp igjen, og ble solgt til Finnmark i 1952, og var i drift som fiskebåt der fram til 1979. Etter en periode med flere eiere ble båten kjøpt av Sør-Varanger Museum i 1987.

I 1993 ble «Lykken» hentet fra Bugøynes i Øst-Finnmark tilbake til Øksnes av Øksnes Kystlag. Båten ble restaurert og sjøsatt igjen i juli 1995, og var i bruk av kystlaget ved forskjellige anledninger. I 2007 ble det imidlertid oppdaget at båten var sterkt skadet av råte, og båten måtte restaureres helt fra grunnen av. I dag (2008) er dette arbeidet fremdeles i gang. Båten ligger ved Samhold Slip i Sørvågen.

«Lykken» er vernet av Riksantikvaren, og restaureringen har fått støtte fra blant annet Riksantikvaren og Norsk kulturminnefond.

## Eksterne lenker
*Norsk Forening for Fartøyvern: Lykken
*Samhold Slipp: Prosjekter i arbeid
*Forbundet Kysten: M/K Lykken (7. november 2005)
*Nordnorsk Fartøyvernsenter og Indre Sør-Troms Museum: M/K Lykken (3. mai 2007)
*Øksnes kommune: M/K Lykken
*Norsk kulturminnefond: M/K Lykken
*Stiftelsen UNI: Øksnes Kystlag - M/K Lykken
Den store stygge idrettsboka

***Den store stygge idrettsboka*** er en bok av Per Inge Torkelsen. Boken er skrevet på Stavanger-dialekt og omtaler på en sarkastisk måte idrettens negative sider, som sløsing med penger, sponsorer, idrettsskader, doping og annet. Boken ble utgitt av Det Norske Samlaget i 1992. Per Dybvig har illustrert boken.

Teksten i boken er skrevet i tre spalter, med illustrasjoner og 136 vitser innimellom. 

## Kapitler

Boken har 28 kapitler:

# *Idrettsettelse* – Innledning
# *Gratulerer Norge (Gro)* – Brev
# *Idrett e steindumt*
# *Du ska ble fodballspelar* – Historie
# *Idrettsfolk e galne*
# *Tunekyss*
# *Olympiske legevakt*
# *Alternative idrettsøvelsar*
# *Røyking, idrett og kreft*
# *Fodball til salgs* – Historie
# *Pengar, pengar og atter pengar*
# *Kjære Rosenborg* – Brev
# *Fodballkamp?* – Historie
# *Tippekamp I* – Historie
# *Tippekamp II* – Historie
# *Da idretten kom inn i mitt liv*
# *Hærverk, sjåvinisme, slåssing, ulykker, mord og krig*
# *Avl, avliving og drap*
# *Sportslige dyr*
# *Bare spel*
# *Idrettsenker* – Historie
# *Sex*
# *Trappetrim og tvang* – Historie
# *Ikkje heilt vellykka* – Historier
# *Doping*
# *De olekiske lymper i Lillehammer*
# *Brev til Samlaget*
# *Litteraturliste* – Kildehenvisninger

## Kritikk og kontroverser
Like etter utgivelsen ble Torkelsen saksøkt av spydkaster Trine Hattestad på grunn av injurierende påstander om doping. Saken ble avgjort i forliksrådet der Torkelsen sa seg villig til å betale Hattestad 100&nbsp;000 kr i oppreisning.

## Eksterne lenker
* Den store stygge idrettsboka, Samlaget, 1992. - tilgang for norske IP-adresser
Gothic (andre betydninger)

**Gothic** eller **Goth** kan sikte til

*Gothic, Tyskprodusert rollespill.

## Musikk
*Gothic rock, en musikksjanger
*Gothic metal, en sjanger av heavy metal
*Gothic (album), et studioalbum av metal-bandet Paradise Lost (band)

## Se også
*gotisk
Llullaillaco

**Llullaillaco** er en vulkan som ligger i Llullaillaco nasjonalpark, på grensen mellom Argentina og Chile. Fjellet har en høyde på  meter over havet og regnes som verdens nest høyeste aktive vulkan, etter Ojos del Salado. 

Llullaillaco hadde mindre utbrudd i 1854, 1868 og 1877.

Fjellet er tilgjengelig for fjellklatrere og turister fra begge sider av grensen. Området var tidligere beryktet på grunn av landminer fra krigen i 1978-1982. Minefeltene ble fjernet i 2006 etter en flernasjonal innsats.

## Referanser




## Eksterne lenker
*
Essensuell

***Essensuell*** er det andre albumet til den norske rockegruppen Postgirobygget og ble utgitt i 1997. Alle tekster og melodier er skrevet av Arne Hurlen. Albumet lå totalt 12 uker på VG-lista i 1997, hvor den hadde 1.-plass som beste plassering.

## Sporliste
#«Bendelorm (skjult spor)»
#«Essensuell» (Arne Hurlen) 3.16
#«Morbide illusjoner» (Arne Hurlen) 3.23
#«Lei av å bli lurt» (Hurlen/Risnes) 3.15
#«Hun» (Arne Hurlen) 2.47
#«Forført» (Arne Hurlen) 2.57
#«Hver gang jeg går rundt her» (Arne Hurlen) 4.21
#«Aldri har jeg tatt mer feil» (Hurlen/Risnes) 3.14
#«Et eventyranni» (Arne Hurlen) 2.19
#«Venner for livet» (Arne Hurlen) 4.25
#«Ingen som forstod» (Arne Hurlen) 3.17
#«Forsvarets luftvernrakett» (Arne Hurlen) 3.10
#«En skrue løs» (Arne Hurlen/Postgirobygget) 4.16
#«Hundreår» (Arne Hurlen) 2.48
#«Akkurat nå» (Arne Hurlen) 1.45
#«Siw» (Arne Hurlen) 3.34
#«Pokerfjes (ekstraspor)»
#«Tampong-sang (ekstraspor)»

## Medvirkende
### Postgirobygget
* Arne Hurlen – vokal, akustisk og elektrisk gitar, produsent av låta *Essensuell*
* Nils Petter Time – kor, akustisk og elektrisk gitar
* Gunnar Westgaard – kor, bass
* Erik Widding – kor,trommer
* Øyvind Kolset – tangenter og munnspill
### Øvrige medvirkende
* Kåre Kolve - saksofon 
* John Pål Inderberg - saksofon på *Forført*
* Torgeir Andersen - trompet
* Reidar Bye - trompet
* Elisabeth Moberg - kor
* Håkon Gebhardt - banjo
* Jon Marius Aareskjold - samplinger/loops
* Steinar Krokstad - kor, trommer, perkusjon på *Essensuell*, *Morbide illusjoner*, *Lei av å bli lurt*, *Aldri har jeg tatt mer feil*, *En skrue løs* og *Hundre år*
* Truls Waagø - strykekontrabass
* Ulf Risnes - gitar, produsent, låtskriver
* Lars Gunnar Lien - tangenter, miksing, produsent av låta *Essensuell*, tekniker 
* Ulf Holand - miksing 
* Lasse Berre - foto
* Elizabeth Thompson - forsidefoto
* Aslaug Mølstad - styling
* Kai Biermann - grafisk design

## Kilder
* Essensuell
Kumul (Xinjiang)

**Hami** (kinesisk: 哈密; pinyin: *Hāmì*; uigurisk: قۇمۇل; uigur-latin: *Qumul*) er et prefektur i Xinjiang i Folkerepublikken Kina. 

## Administrative enheter
Prefekturet Hami har jurisdiksjon over ett byfylke (市 *shì*), ett fylke (县 *xiàn*) og ett autonomt fylke (自治县 *zìzhìxiàn*).

## Etnisk sammensetning

## Samferdsel
Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.
Ok (ord)

**OK**, også skrevet **okay,** **okei** eller **oki** etter henholdsvis den engelskspråklige og fornorskede uttalen, er et norsk adverb og ubøyd adjektiv som er et uformelt uttrykk for samtykke, istemming eller erkjennelse. Ok brukes altså synonymt med ordene «enig», «javel», «alt i orden», «fint», «bra» og så videre. Når ordet brukes for å beskrive en tings kvalitet, betyr det at tingen er egnet for formålet («dette er ok å sende ut») eller av en kvalitet som er akseptabel, men ikke ypperlig («maten var ok»). Hvis brukt i dialog kan det bety medvillighet («ok, jeg skal gjøre det»), enighet («ok, den er grei»), et ønske om å avdramatisere en situasjon eller roe noen ned («ok, det er ikke så ille»).

## Opprinnelse
*Ok* er et forståelig uttrykk på de aller fleste språk i verden i dag. Ordet har spredt seg fra amerikansk slang, der det eldste belegget i en trykt tekst er fra en Boston-avis i mars 1839. Det egentlige opphavet er imidlertid usikkert, og ordet har blitt diskutert med stor iver, også i akademiske kretser. Det har blitt foreslått flere forklaringer til opprinnelsen:

* OK skal ha bli brukt av tyske trykkere, forleggere og avisfolk i USA som forkortelse for *ohne Korrektur*, det vil si «uten korrektur», når en merket tekster som var i orden og ikke trengte retting.
* OK ble brukt i gjenvalgskampanjen for den amerikanske presidenten Martin Van Buren i 1840, der ordet var en positiv forkortelse for kallenavnet hans *Old Kinderhook*.
* OK kan ha kommet via slaver fra Afrika der flere språk inneholder liknende bekreftende småord, blant annet  *oke* på mandingospråket i Gambia som betyr «det er rett».
* OK kan være en militær slang for forkortelse brukt under rapportering: ingen drepte, 0k (tallet null-killed).

## Bruk i Norge
*OK* ble bragt til Skandinavia på 1930-tallet av hjemvendte utvandrere, og et litteratursøk viser at ordet her til lands ble tatt i bruk mot slutten av tiåret. Frem til dette hadde oversettere omsatt ordet, men flere oversattere valgte på slutten av 1930-tallet å la ordet stå i sin opprinnelige form, eller fornorske ordet og bruke stavemåten *okey*. De første årene ble ordet hovedsakelig brukt i oversatt litteratur.

*O.K.* fikk egen oppføring i Gyldendals konversasjonsleksikon i 1933, og benevnes da som amerikansk slang.

I engelsk-norsk ordbok fra 1948 foreslås *vel*, *ja* og *riktig* som de mest brukte oversettelsene for *OK*. I Morgenbladets reisebrev fra Berlin på slutten av 1940-tallet nevnes den utstrakte bruken av amerikanske slangord som en kuriositet. 

Ungdommens bruk av det amerikanske slangordet var tett knyttet til den nye ungdomskulturen som på på 1950-tallet spredte seg fra USA til Europa gjennom bl.a. amerikansk film og musikk. 
## Referanser


## Litteratur
* 
* 
* 
* * 
* 
* 
* 
* 
*  
* 

## Eksterne lenker
*
Saint-Pierre-sur-Dives

**Saint-Pierre-sur-Dives** er en tidligere kommune og et sete for en kanton i det nordlige Frankrike i Pays d'Auge i departementet Calvados, en del av regionen Normandie. Den beskyttede botaniske hagen samler gamle varianter av blomster og grønnsaker.

## Befolkningsutvikling
***Antall innbyggere i kommunen Saint-Pierre-sur-Dives***


ImageSize  = width:350 height:200
PlotArea   = left:50 right:20 top:25 bottom:30
TimeAxis   = orientation:vertical 
AlignBars  = late
Colors = 
  id:linegrey2 value:gray(0.9)
  id:linegrey value:gray(0.7)
  id:cobar value:rgb(0.2,0.7,0.8)
  id:cobar2 value:rgb(0.6,0.9,0.6)
DateFormat = yyyy
Period     = from:0 till:5000
ScaleMajor = unit:year increment:500 start:0 gridcolor:linegrey
PlotData =
  color:cobar width:19 align:left
  bar:1968 from:0 till:3765
  bar:1975 from:0 till:4274
  bar:1982 from:0 till:4506
  bar:1990 from:0 till:3993
  bar:1999 from:0 till:3975
  bar:2008 from:0 till:3623
PlotData=
  textcolor:black fontsize:S
  bar:1968 at: 3765 text: 3765 shift:(-14,5)
  bar:1975 at: 4274 text: 4274 shift:(-14,5)
  bar:1982 at: 4506 text: 4506 shift:(-14,5)
  bar:1990 at: 3993 text: 3993 shift:(-14,5)
  bar:1999 at: 3975 text: 3975 shift:(-14,5)
  bar:2008 at: 3623 text: 3623 shift:(-14,5)


Referanse:INSEE

## Klosterkirken
Klosterkirken ble ombygd på 1100- og 1200-tallet og restaurert og modifisert på 1500-tallet, og erstattet da den tidligere klosterkirken som ble bygget i 1012 av Vilhelm Bastardens tante, grevinne Lesceline. Kirken ble fullstendig omformet i løpet av 1600-tallet og på den tiden fikk den sitt nåværende utseende, et lang hovedskip med to midtganger og fem tilstøtende kapeller i gotisk stil.

## Marked
Et ukentlig utendørsmarked er åpent hver mandag morgen ved markedshallen som er fra 1000-tallet. Det handles i krøtter, og omtrent hundre kalver blir solgt til oppdrettere hver uke, men også sauer, griser og noen geiter. Det er også et antikkmarked hver første søndag i måneden på samme sted.

## Tvillingbyer
Saint-Pierre-sur-Dives har tvillingstatus med den engelske byen Ivybridge i Devon siden 26. juni 1972; med den belgiske byen Jodoigne i Walloon Brabant; og med den tyske byen Kleinwallstadt i Bayern.

## Kjente personer født i Saint-Pierre-sur-Dives
* Jacques Charles Rene Delaunay (1738&ndash;1825), general;
* Floor Valcour (1751&ndash;1815), skuespiller, dramatiker og teaterdirektør;
* Eustace-Marie Courtin (1769&ndash;1839), forfatter av en moderne encyklopedi;
* Jacques-Pierre Amette (1943 -), forfatter.

## Referanser


## Eksterne lenker
* 
* Kommunedata INSEE
Aziz Idris

**Aziz Idris** (født 25. desember 1986 i Accra) er en ghanesisk fotballspiller som for øyeblikket er klubbløs etter å spilt for Hamarkameratene ut 2015-sesongen. Idris skrev under kontrakt med Ham-Kam i mars 2013. Idris spiller sentral midtbane.

Aziz Idris ble kåret til årets spiller I Alta IF, av fansen og flere nordnorske medier sesongen 2008.

Idris kom i fokus i nasjonale media etter to uheldige hendelser i kampen mot Bodø-Glimt 5. juli 2010, hvor han slo ned Håvard Sakariassen, og deretter Daniel Stensland samtidig med at han fikk det røde kortet. Idris hevder at det hele var uhell, og at det siste slaget utelukkende var et forsøk på å dytte Glimt-spilleren bort, men at han traff han i ansiktet. Idris kan minne litt om Dickson Etuhu på spillestilen.

Idris skrev under på en ettårskontrakt med Hamarkameratene i begynnelsen av mars 2013. Overgangen kom på plass etter at eksterne personer og bedrifter bevilget penger til lønn, noe som ble godkjent av Norges Fotballforbund til tross for klubbens svake økonomi. Den 27. juli 2014 meldte Idris overgang fra Hamarkameratene til Kristiansund Ballklubb, da Ham-Kam slet med økonomien. Den 13. februar 2015 ble det klart at Idris igjen returnerer til Ham-Kam. Daglig leder Anders Langset, var klar på at klubben ikke hadde greid å få avtalen i boks, uten eksterne krefter. I november 2015 valgte klubben å la Idris gå av økonomiske årsaker.

## Referanser


## Eksterne lenker
* 
* Spillerprofil hos Altomfotball.no
Thomas Andersen

**Thomas Andersen** (født 6. februar 1978 i Meløy) er en norsk tidligere fotballspiller. Han spilte i sin aktive karriere for blant annet KFUM Oslo, Alta IF, Gjøvik FF og Raufoss.

Andersen spilte i angrep og var Altas toppscorer i 2007-sesongen med 14 mål, og han spilte 17 kamper. Bare Mads Reginiussen spilte flere kamper (18) denne sesongen. Andersen har en lang karriere bak seg. Han har også vært i Reipå, Ørnes, Meløy SK, Gevir Bodø, KFUM Oslo og BUL. 

I Gjøvik FF spilte han midtstopper og var visekaptein. Han ble også ved noen anledninger brukt som spiss. Hjemme mot Eidsvold Turn i 3. divisjon 2011 scoret han hattrick i en kamp som endte med 3-0 seier.

## Referanser
Haldir

**Haldir** er en alv fra Lothlórien i Ringenes Herre. Han var en ”marchwarden” som voktet skogens nordlige grenser, sammen med hans brødre Rúmil og Orophin. Da ringens brorskap ankom Lórien, ble han veiviseren deres til Caras Galadhon(uttalt /karas galaðon/). Haldir var en av de få Alvene av Lórien som kunne tale ”Westron” (ulik begge av hans brødre). For at Haldir skulle lede brorskapet inn i Lorien, krevde han at dvergen Gimli skulle gå med bind for øynene. Aragorn foreslo at alle i brorskapet, samt alven Legolas, skulle gå med bind for øynene. 

I filmene om ”Ringenes Herre”, spilles Haldir av Craig Parker. I filmen dør Haldir under slaget i helmsdypet, men dette forekommer ikke i boken.
Huntington Ingalls Industries

**Huntington Ingalls Industries** (**HII**) er et amerikansk skipsbyggingsselskap som ble dannet 31. mars 2011 etter at det ble skilt ut fra Northrop Grumman. Det var tidligere kjent som **Northrop Grumman Shipbuilding**, skipsbyggingsdivisjonen til Northrop Grumman, som ble opprettet 28. januar 2008 ved sammenslåingen av divisjonene Northrop Grumman Ship Systems (NGBS) og Northrop Grumman Newport News. Selskapet har fått sitt navn fra grunnleggerne av Newport News, Collis P. Huntington, og Ingalls Shipbuilding, Robert Ingalls.

Huntington Ingalls Industries er det eneste selskapet som designer, bygger og gjennomfører bytte av reaktor brensel på amerikanske atomdrevne hangarskip. Det er også ett av to selskaper som bygger atomdrevne undervannsbåter for den amerikanske marinen.

## Datterselskaper og divisjoner

Huntington Ingalls Industries har virksomheter flere steder i USA:

*Newport News Shipbuilding (divisjon), Newport News i Virginia (hangarskip, ubåter, vedlikehold og overhaling)
*Ingalls Shipbuilding (divisjon), Pascagoula i Mississippi (overflatefartøy, amfibiefartøy, Kystvakt fartøy)
*Avondale Shipyard (datterselskap), New Orleans i Louisiana (amfibiefartøy, støttefartøy)
*AMSEC (datterselskap), Virginia Beach i Virginia (flåtesupport)
*Continental Maritime of San Diego (datterselskap), San Diego i California (flåte vedlikehold og support)
*Gulfport Composite Center of Excellence, Gulfport i Mississippi (skal legges ned i mai 2014)

## Referanser




## Eksterne lenker
*